EkBass/fiwiki-20250220-pages-articles huggingface dataset:
C. Douglas Dillon

Clarence Douglas Dillon (21. elokuuta 1909 Geneve, Sveitsi – 10. tammikuuta 2003 New York) oli yhdysvaltalainen republikaanipoliitikko ja diplomaatti. Hän toimi puoluekannastaan huolimatta maan valtiovarainministerinä demokraattipresidenttien John F. Kennedy ja Lyndon B. Johnson presidenttikausilla 1960-luvulla. == Elämäkerta == Sveitsissä syntynyt Dillon sai jo nuorena perusteellisen koulutuksen finanssikysymyksissä, etenkin Yhdysvaltojen ja Euroopan välisistä talousasioissa. Toisen maailmansodan aikana hän palveli laivastossa. Sodan jälkeen presidentti Harry S. Truman käytti häntä neuvonantajanaan. Vuonna 1953 Dillon nimitettiin suurlähettilääksi Pariisiin ja vuonna 1958 ulkoministeriön alivaltiosihteeriksi (undersecretary) talouskysymyksissä. Vuosina 1961–1965 hän toimi valtiovarainministerinä, koska Kennedy katsoi ettei Dillon ollut osallistunut republikaanina puoluepoliittiseen toimintaan. C. Douglas Dillon oli varakkaan investointipankkiirin Clarence Dillonin poika ja mukana myös perheyrityksessä Dillon, Read & Co. Perheen sukujuuret juontavat Puolaan, josta isoisä Samuel Lapowski lähti köyhyyttä pakoon Amerikkaan. Clarence-isä otti sukunimekseen Dillon, joka oli hänen isoäitinsä tyttönimi ja edusti skottilaista aatelissukua. C. Douglas Dillon toimi myös Metropolitan Museum of Art -taidemuseon johdossa. Hän oli naimisissa vuosina 1931–1982 Phyllis Chess Ellsworthin kanssa, ja he saivat kaksi tytärtä. Leskeksi jäätyään Dillon avioitui 1983 Susan Sagen kanssa. ==Lähteet== Luokka:Yhdysvaltain valtiovarainministerit Luokka:Yhdysvaltalaiset hyväntekeväisyyden harjoittajat Luokka:Yhdysvaltalaiset taloustieteilijät Luokka:Lyndon B. Johnsonin hallituksen jäsenet Luokka:Vuonna 1909 syntyneet Luokka:Vuonna 2003 kuolleet Luokka:Yhdysvaltalaiset diplomaatit
Siniukonkorento

Siniukonkorento (Aeshna juncea) on ukonkorentoihin kuuluva sudenkorento, jota elää lähes koko Euraasiassa. == Ulkonäkö ja koko == thumb|Lähikuva nuoresta yksilöstä. Siniukonkorento on ulkonäöltään erityisesti suo-, iso- ja rannikkoukonkorennon kaltainen. Eniten näistä siniukonkorento muistuttaa suoukonkorentoa ja vähiten rannikkoukonkorentoa. Lajeja ei välttämättä erota selkeästi yksittäisen tuntomerkin perusteella. Korennon tumman keskiruumiin sivuilla on kaksi vaaleaa viivaa. Viivojen yhteenlaskettu leveys on tavallisesti niiden välisen alueen leveyttä pienempi. Useimmiten viivoista etummainen kapenee ylöspäin. Lajin päässä silmien taustapuolella on yleensä pienet keltaiset pilkut. Suoukonkorennolla ei ole näitä pilkkuja. Koiraalla on pieni ja teräväreunainen vaalea kuviointi takaruumiin kolmannessa jaokkeessa lähellä keskiruumista. Lajin naaras eroaa lähisukuisista lajeista myös perälisäkkeidensä perusteella. Ne ovat päältä katsoen kapeammat ja sivulta katsoen leveämmät kuin suoukonkorennon vastaavat. Lajilla on 48–59 mm pitkä takaruumis, ja takasiipi on 41–50 mm pitkä. Koko erottaa lajin suurikokoisemmista iso- ja rannikkoukonkorennosta. == Elintavat == Suomessa siniukonkorennon aikuisia yksilöitä tavataan kesäkuun puolivälistä lokakuun puoliväliin. Päälentoaika on heinäkuun alkupuolelta syyskuun alkuun. Lajin yksilöillä on tapana saalistaa myöhäänkin iltaisin. == Levinneisyys ja elinympäristö == Siniukonkorentoa elää laajalla alueella holarktisella alueella. Levinneisyysalue ulottuu Britanniasta Pohjois-Amerikkaan, jossa elää erillinen alalaji. Laji on Pohjois-Euroopassa, Siperiassa ja Pohjois- Amerikassa yleinen ja laajalle levinnyt. Keski- ja Etelä-Euroopassa se on harvinaisempi ja elää lähinnä vuoristoissa. Siniukonkorentoa tavataan hyvin yleisenä koko Suomessa. Laji elää miltei minkälaisissa vesistöissä hyvänsä. Suomessa tavallisimpia elinympäristöjä ovat järvenlahdet ja suolammet, joilla on paljon kasvillisuutta. == Lähteet == == Aiheesta muualla == * Siniukonkorento Korentowikissä Luokka:Sudenkorennot
Augustus John

Augustus Edwin John (4. tammikuuta 1878 – 31. lokakuuta 1961) oli walesilainen taidemaalari ja graafikko. Hän matkusteli Ranskassa, Hollannissa ja Belgiassa ja sai vaikutteita Rembrandtilta, El Grecolta ja postimpressionisteilta sekä Rubensilta. Johnista tuli arvostettu muotokuvamaalari. Hän maalasi 1920-luvulla muotokuvia aikansa kuuluisuuksista, kuten George Bernard Shaw’sta ja T. E. Lawrencesta. John opiskeli Slade School of Fine Artissa. Johnilla oli värikäs persoonallisuus ja boheemi elämäntapa. Hän ihaili romanikulttuuria ja vietti aikaansa kierrellen romanien mukana Walesissa, Irlannissa ja Dorsetissa. == Lähteet == == Aiheesta muualla == Luokka:Walesilaiset henkilöt Luokka:Brittiläiset taiteilijat Luokka:Vuonna 1878 syntyneet Luokka:Vuonna 1961 kuolleet Luokka:Muotokuvamaalarit
Kansanrintama (Ukraina)

Kansanrintama () on ukrainalainen puolue, jonka Arseni Jatsenjuk ja Oleksandr Turtšynov perustivat 31. maaliskuuta 2014. Puolue nousi 82 edustajallaan Ukrainan toiseksi suurimmaksi puolueeksi Ukrainan parlamenttivaaleissa 2014. Puolueesta oli tulossa keskeinen hallituspuolue ja sen puheenjohtaja Arseni Jatsenjukista maan pääministeri. Ukrainan lokakuun 2014 ylimääräisissä parlamenttivaaleissa Kansanrintama-puolue ja Petro Porošenkon blokki saivat eniten ääniä. Valtakunnallisella listallaan Kansanrintama sai suurimman ääniosuuden (22,14 % annetuista äänistä) ja enemmän kansanedustajia (64 edustajaa) kuin ääniosuudessa niukasti toiseksi jäänyt Petro Porošenkon blokki (21,82 % annetuista äänistä ja 63 edustajaa valtakunnalliselta listalta). Vaalipiireihin keskittynyt Porošenkon blokki keräsi kuitenkin vaalipiireistä huomattavasti enemmän kansanedustajia (Kansanrintama 18, Porošenkon blokki 69 kpl). Näin Kansanrintama jäi syksyllä 2014 valitun parlamentin toiseksi suurimmaksi puolueeksi yhteensä 82 kansanedustajallaan. == Lähteet== == Aiheesta muualla == *Puolueen kotisivut * Luokka:Ukrainan puolueet
Scott Dixon

Scott Ronald Dixon (s. 22. heinäkuuta 1980 Brisbane, Australia) on uusiseelantilainen kilpa-autoilija. Hän on ajanut vuodesta 2002 lähtien IndyCar-sarjassa Chip Ganassi Racing -tallissa, ja on sarjan kuusinkertainen mestari vuosilta 2003, 2008, 2013, 2015, 2018 ja 2020. Legendaarisen Indy 500 -kilpailun Dixon on voittanut kerran, vuonna 2008. Daytonan 24 tunnin ajon Dixon on voittanut osana Ganassin tallia kahdesti, vuosina 2006 ja 2008. Dixon testasi Williams-tallin F1-autoa kolmen päivän ajan vuonna 2004.Dixon keen on F1 move BBC. Viitattu 27.10.2014. Dixon on valittu kahdesti Uuden-Seelannin vuoden urheilijaksi, IndyCar-mestaruusvuosina 2008 ja 2013. ==Lähteet== == Aiheesta muualla == Luokka:Uusiseelantilaiset autourheilijat Luokka:Vuonna 1980 syntyneet Luokka:Elävät henkilöt
KK Pieno žvaigždės

Krepšinio klubas Pieno žvaigždės on liettualainen koripalloseura Pasvalysista. Se on pelannut Liettuan pääsarja LKL:ssä ja Baltian liigassa.eurobasket.com ==Lähteet== == Aiheesta muualla == * Virallinen kotisivu * Pieno Zveigzdes Baltic Basketball League * Pieno Zvaigzdes Pasvalys basketball team eurobasket.com Pieno zvaigzdes Luokka:Panevėžysin lääni
Alex Tagliani

Alexandre "Alex" Tagliani (s. 18. lokakuuta 1973 Lachaie, Quebec) on kanadalainen kilpa-autoilija. Tagliani on vuodesta 2000 lähtien ajanut IndyCar-sarjassa ja sen edeltäjässä ChampCar-sarjassa. ChampCarissa hän on voittanut yhden kilpailun kaudella 2004. Kaudella 2001 Saksan osakilpailussa Lausitzringillä Tagliani törmäsi täydellä vauhdilla radalla poikittain olleeseen Alex Zanardin autoon. Onnettomuuden seurauksena Zanardin molemmat jalat jouduttiin amputoimaan.Tagliani haunted by Zanardi crash CBC. Viitattu 27.10.2014. IndyCarin lisäksi Tagliani on kilpaillut myös NASCARin alemmissa luokissa, sekä muutaman kilpailun ajan V8 Supercars -sarjassa Australiassa. ==Lähteet== Luokka:Kanadalaiset autourheilijat Luokka:Vuonna 1973 syntyneet Luokka:Elävät henkilöt
Tunnustus – kauneimmat balladit 1971–78

Tunnustus – kauneimmat balladit 1971–78 on Jukka Kuoppamäen huhtikuussa 2013 julkaistu kokoelma-albumi. Se sisältää viisitoista levytystä 1970-luvulta sekä yhden uuden kappaleen, ”Tunnustus”.Kuoppamäki: s. 191–192 Se nousi Radio Suomen soittolistan kärkeen. == Kappaleet == # # # # # # # # # # # # # # # # == Lähteet == * === Viitteet === Luokka:Jukka Kuoppamäen kokoelma-albumit Luokka:Vuoden 2013 kokoelma-albumit
Phil Brown (alppihiihtäjä)

Phil Brown (s. 9. marraskuuta 1991) on kanadalainen alppihiihtäjä, joka edustaa Craigleith Ski Clubia. Vuoden 2011 nuorten MM-kilpailuissa Crans- Montanassa Brown saavutti pronssia alppiyhdistetyssä. Schladmingin MM- kilpailuissa 2013 Brown sijoittui suurpujottelussa 35:nneksi. Sotšin olympialaisissa 2014 Brown sijoittui pujottelussa 20:nneksi ja suurpujottelussa 29:nneksi. Vailin / Beaver Creekin MM-kilpailuissa 2015 Brown saavutti hopeaa joukkuekilpailussa. Brown kilpaili maailmancupissa ensimmäisen kerran Adelbodenin suurpujottelussa tammikuussa 2012. Maailmancupin pisteille hän pääsi ensimmäisen kerran Kranjska Goran suurpujottelussa maaliskuussa 2014 oltuaan 24:s. Parhaimmillaan hän on sijoittunut maailmancupissa 21:nneksi Söldenin suurpujottelussa lokakuussa 2014. == Lähteet == == Aiheesta muualla == *Phil Brownin kotisivut Luokka:Kanadalaiset alppihiihtäjät Luokka:Vuonna 1991 syntyneet Luokka:Elävät henkilöt
Ryan Stanton

Ryan Stanton (s. 20. heinäkuuta 1989) on kanadalainen jääkiekkoilija. == Ura == === Junioriura === Ennen ammattilaistasolle siirtymistä Stanton pelasi juniorikiekkoa WHL-joukkue Moose Jaw Warriorsissa. Hän debytoi WHL:ssä Brandon Wheat Kingsiä vastaan 8. maaliskuuta 2006 16-vuotiaana. 11. joulukuuta 2009 Stantonille kirjattiin neljä maalisyöttöä, kun hänen joukkueensa voitti Edmonton Oil Kingsin peräti lukemin 11–2. Hän voitti Moose Jaw Warriorsin puolustajien pistepörssin 40 pisteellään. === Ammattilaisura === 12\. maaliskuuta 2010 Chicago Blackhawks teki varaamattoman vapaan agentin Stantonin kanssa kolmen vuoden tulokassopimuksen. Stanton pelasi Blackhawksin AHL:ssä pelaavassa farmijoukkue Rockford IceHogsissa. IceHogsissa hän teki debyyttinsä 6. maaliskuuta 2012 Houston Aerosia vastaan. IceHogs voitti ottelun 3–1. Ensimmäinen piste AHL:ssä syntyi 10. maaliskuuta San Antonio Rampagea vastaan 4–2 -tappioon päättyneessä ottelussa. Ammattilaisuran ensimmäinen maali syntyi IceHogsin hävitessä 4–3 Chicago Wolvesille 23. helmikuuta 2011. Kaudella 2010–2011 Stanton nimettiin IceHogsin eniten kehittyneeksi pelaajaksi. NHL-debyytti tapahtui seuraavalla kaudella 2012–2013 27. huhtikuuta 2013. Blackhawks voitti kaudella Stanley Cupin, mutta Stantonin pelattua vain yhden ottelun hänen nimeään ei kaiverrettu pokaaliin. Blackhawks asetti Stantonin waiver -listalle ennen kauden 2013–2014 alkua, josta Vancouver Canucks hänet poimi 30. syyskuuta 2013. Stanton teki ensimmäisen NHL-maalinsa 17. lokakuuta 2013 Buffalo Sabresia vastaan. Luokka:Vuonna 1989 syntyneet Luokka:Elävät henkilöt Luokka:Kanadalaiset jääkiekkoilijat
Erling Kaas

Erling Kaas (19. elokuuta 1915 Oslo – 17. kesäkuuta 1996 Kööpenhamina) oli norjalainen yleisurheilija. Hän osallistui olympialaisiin kahdesti, vuosina 1948 ja 1952 seiväshypyssä. Hän edusti klubi IK Tjalve Oslo. Kaas oli kahdeksankertainen Norjan mestari seiväshypyssä (1939, 1946–1952) ja pronssimitalisti vuosilta 1937–1938. Hän oli Norjan ennätysmies seiväshypyssä vuosina 1939–1960. Hän oli naimisissa tanskalaisen Birthen kanssa. == Lähteet == Luokka:Norjalaiset seiväshyppääjät Luokka:Norjalaiset olympiavoittajat Luokka:Vuonna 1915 syntyneet Luokka:Vuonna 1996 kuolleet
Rinnat Safin

Rinnat Ibragimovitš Safin (, 29. elokuuta 1940 Tatarstanin ASNT – 22. lokakuuta 2014) oli Neuvostoliittoa edustanut ampumahiihtäjä, olympiavoittaja ja maailmanmestari. Safin voitti olympiakultaa Neuvostoliiton viestijoukkueessa Sapporossa 1972. Hän voitti viestissä lisäksi neljä maailmanmestaruutta ja yhden MM-hopean. Henkilökohtaisesta kilpailusta hän saavutti yhden MM-mitalin, hopean Zakopanesta 1969.Olympics at Sports- Reference.com Safin kuoli vuonna 2014, 74-vuotiaana.http://24smi.org/news/19468-olimpijskij-chempion-po-biatlonu- rinat-safin-umer.html == Lähteet == * Rinnat Safin Bio, Stats and Results Olympics at Sports-Reference.com === Viitteet === Luokka:Neuvostoliittolaiset ampumahiihtäjät Luokka:Neuvostoliittolaiset olympiavoittajat Luokka:Vuonna 1940 syntyneet Luokka:Vuonna 2014 kuolleet
Nick Holden

Nick Holden (s. 15. toukokuuta 1987) on uransa lopettanut kanadalainen jääkiekkoilija, joka pelasi viimeisimmäksi NHL-seura Ottawa Senatorsissa. == Ura == Holden pelasi juniorikiekkoa WHL-joukkue Chilliwack Bruinsissa sekä AJHL-joukkueissa Camrose Kodiaks ja Sherwood Park Crusaders. Holden teki sopimuksen Columbus Blue Jacketsin kanssa varaamattomana pelaajana. Hän pelasi kaksi kautta AHL-joukkue Syracuse Crunchissa. NHL:ssä Holden debytoi Blue Jacketsissa kaudella 2010–2011, kun joukkue voitti 21. lokakuuta 2010 Anaheim Ducksin lukemin 3–1. NHL:n työsulkukaudella 2012–2013 Holden pelasi Blue Jacketsissa kaksi peliä, mutta oli lopun kaudesta AHL-yhteistyöseura Springfield Falconsissa. Hän teki 73 Falconsissa pelaamassaan ottelussa yhdeksän maalia ja 39 pistettä. 5\. heinäkuuta 2013 Holden lähti Blue Jacketsin organisaatiosta kahden vuoden sopimuksella Colorado Avalancheen. Ensimmäisen Coloradossa pelaamansa harjoitusleirin jälkeen Holden onnistui yllättäen lunastamaan itselleen paikan Avalanchen NHL-kokoonpanossa. Holden oli sivussa kauden 11 ensimmäisestä ottelusta ennen kuin teki debyyttinsä Avalanchessa joukkueen voittaessa Dallas Starsin jatkoajalla lukemin 3–2 2. marraskuuta 2013. Ensimmäisen NHL-maalinsa Holden teki Washington Capitalsia vastaan 10. marraskuuta 2013. Kyseessä oli Coloradon voittomaali 4–1-voittoon päättyneessä ottelussa. Holden onnistui vakiinnuttamaan paikkansa Avalanchen siniviivalla ja 18. tammikuuta pelatussa pelissä Nashville Predatorsia vastaan hän teki uransa piste-ennätyksen tehden kaksi maalia ja syöttäen yhden. Hän myös taklasi yhdeksän kertaa, mikä on joukkueen kaikkien aikojen ennätys. Edellisen kerran kolmeen pisteeseen ja yhdeksään taklaukseen oli pystynyt vuonna 2001 Atlanta Thrashersin Jiří Šlégr. Holden sijoittui Avalanchen toiseksi parhaaksi puolustajaksi viimeistellessään kymmenen maalia vain 54 pelissä. Pudotuspeleissä hän teki kolme maalia ja syötti yhden Avalanchen tiputtua ensimmäisellä kierroksella. Holden teki Avalanchen kanssa kolmen vuoden mittaisen jatkosopimuksen 1. heinäkuuta 2014. 25. kesäkuuta 2016 hän siirtyi New York Rangersiin, joka antoi Avalanchelle vaihdossa neljännen kierroksen varausvuoron NHL:n varaustilaisuudessa 2017. Holden siirtyi Rangersista 20. helmikuuta 2018 Boston Bruinsiin, joka antoi Rangersille vaihdossa puolustaja Rob O'Garan sekä kolmannen kierroksen varausvuoron NHL:n varaustilaisuudessa 2018. == Lähteet == Luokka:Kanadalaiset jääkiekkoilijat Luokka:Vuonna 1987 syntyneet Luokka:Elävät henkilöt
Rudolf Schmid (ohjaskelkkailija)

Rudolf Schmid (21. maaliskuuta 1951 Liezen – 21. lokakuuta 2014 Oberwart) oli itävaltalainen ohjaskelkkailija ja olympiamitalisti. Hänen isoveljensä Manfred Schmid on saman lajin olympiavoittaja. Schmid voitti parikelkkailun olympiapronssia Innsbruckissa 1976 ja sijoittui yksinkelkkailussa yhdeksänneksi. Sapporon talviolympialaisissa 1972 Schmid sijoittui yksinkelkkailussa 16:nneksi ja parikelkkailussa yhdeksänneksi. Lisäksi hän voitti useita himmeämpiä mitaleita lajin maailman- ja euroopanmestaruuskilpailuissa.Olympics at Sports-Reference.com Schmid kuoli pyöräilyonnettomuudessa Oberwartissa 21. lokakuuta 2014, 63-vuotiaana.http://www.fil- luge.org/index.php?id=424&tx;_ttnews[tt_news]=27911&cHash;=c2d0783d78b306c13d0c9705f7d18303 == Lähteet == * Rudolf Schmid Bio, Stats and Results Olympics at Sports- Reference.com === Viitteet === Luokka:Itävaltalaiset ohjaskelkkailijat Luokka:Itävaltalaiset olympiamitalistit Luokka:Liikenneonnettomuudessa kuolleet Luokka:Vuonna 1951 syntyneet Luokka:Vuonna 2014 kuolleet
Jean-François Bérubé

Jean-François Bérubé (s. 13. heinäkuuta 1991) on kanadalainen jääkiekkoilija, joka pelaa NHL-joukkue Columbus Blue Jacketsin organisaatiossa. Hän on Los Angeles Kingsin neljännen kierroksen varaus vuodelta 2009. ==Pelaajaura== Ennen ammattilaisuransa alkua Bérubé pelasi QMJHL-joukkue Montreal Juniorsissa. Los Angeles Kings teki hänen kanssaan sopimuksen kesällä 2011. Bérubé pelasi Los Angelesin farmijoukkueissa ECHL- ja AHL-liigoissa neljä kautta, kunnes hän siirtyi New York Islandersin organisaatioon. Uransa ensimmäisen NHL-ottelun Bérubé pelasi lokakuussa 2010. Kesällä 2017 Bérubé teki kaksivuotisen sopimuksen Chicago Blackhawksin kanssa. Hän pelasi sekä Blackhawksissa että seuran farmissa Rockford IceHogsissa. Heinäkuussa 2018 Chicago kauppasi Bérubén Columbus Blue Jacketsiin. Kaudella 2018–2019 Bérubé pelasi Columbuksen farmijoukkueessa Cleveland Monstersissa. Kaudeksi 2019–2020 Bérubé teki sopimuksen Philadelphia Flyersin kanssa. Luokka:Kanadalaiset jääkiekkoilijat Luokka:Columbus Blue Jacketsin pelaajat Luokka:Los Angeles Kingsin varaamat pelaajat Luokka:Vuonna 1991 syntyneet Luokka:Elävät henkilöt
Vincent LoVerde

Vincent LoVerde (s. 14. huhtikuuta 1989) on yhdysvaltalainen jääkiekkoilija, joka pelaa AHL-joukkue Ontario Reignissa. == Ura == 9\. tammikuuta 2013 LoVerde lainattiin ECHL-joukkue Ontario Reignistä ylemmäs AHL:ssä pelaavaan yhteistyöseura Manchester Monarchsiin. 21\. elokuuta 2013 LoVerde teki yhden vuoden AHL-sopimuksen Monarchsin kanssa kaudeksi 2013–2014. Hän teki 70 pelissä 20 pistettä. 16\. toukokuuta 2014 LoVerde teki yksivuotisen sopimuksen Monarchsin NHL-yhteistyöseura Los Angeles Kingsin kanssa. == Lähteet == Luokka:Vuonna 1989 syntyneet Luokka:Elävät henkilöt Luokka:Yhdysvaltalaiset jääkiekkoilijat
All Souls College

All Souls College on yksi Oxfordin yliopiston 38 collegesta. Se kouluttaa ainoastaan jatko-opiskelijoita. Collegen perustivat 1430-luvulla Canterburyn arkkipiispa Henry Chichele ja kuningas Henrik VI. Collegen pääsykoe tunnetaan maailman vaikeimpana. Yksi osa siitä on ollut tehtävä, jossa kirjoitetaan yhden arkin essee, jonka aiheena on yksi sana. Eri vuosina aiheina on ollut esimerkiksi Harha, Tyyli, Kaaos, Armo, Viattomuus ja Vesi. College luopui yhden sanan esseetehtävästä vuonna 2010. Pääsykokeessa on edelleen neljä kolmetuntista tehtävää, joista kaksi liittyy hakijan ilmoittamaan pääaineeseen, ja kaksi mittaa yleistietoa. Näiden kokeiden perusteella valitaan vuosittain kaksi jatko-opiskelijaa, jotka saavat seitsemäksi vuodeksi stipendin ja collegen jäsenyyden, joka antaa mahdollisuuden työskennellä yhdessä oman alansa huippujen kanssa. ==Lähteet== == Aiheesta muualla == Luokka:Oxfordin yliopisto
Tähtisarja – 30 suosikkia (Jukka Kuoppamäki)

Tähtisarja – 30 suosikkia on Jukka Kuoppamäen elokuussa 2013 ilmestynyt kahden CD-levyn kokoelma-albumi. Se kuuluu Warner Music Finlandin Tähtisarja – 30 suosikkia -sarjaan. == Kappaleet == === CD 1 === # # # # # # # # # # # # # # # === CD 2 === # # # # # # # # # # # # # # # == Lähteet == Luokka:Jukka Kuoppamäen kokoelma-albumit Luokka:Vuoden 2013 kokoelma-albumit
We Want More (kokoelma)

We Want More on samannimisen televisiosarjan pohjalta 7. marraskuuta 2014 julkaistu kokoelmalevy. Ohjelman myötä viisi aikanaan lopettanutta yhtyettä tekivät paluun lavoille ja äänittivät uudestaan kaksi vanhaa hittiään sekä yhden uuden kappaleen. == Kappaleet == # Neon 2 – Polku # Neon 2 – Supernova # Neon 2 – Kaunis # Don Huonot – Sydänpuu # Don Huonot – Suojelusenkeli # Don Huonot – Salaisuus # Mascara – Erittäin hyvä (ellei täydellinen) # Mascara – Assanvessankassa # Mascara – Tänään, tässä ja nyt # Miljoonasade – Marraskuu # Miljoonasade – Tulkoon rakkaus # Miljoonasade – Tarpeelliset valheet # Kwan – Padam # Kwan – Shine # Kwan – One Last Time == Lähteet == Luokka:Vuoden 2014 kokoelma-albumit Luokka:Suomalaiset popalbumit Luokka:Suomalaiset rockalbumit Luokka:Suomalaiset hip hop -albumit
Walldorf (Baden)

Walldorf on kaupunki Lounais-Saksassa, Baden-Württembergin osavaltiossa. Walldorf tunnetaan erityisesti ohjelmistovalmistaja SAP:n pääkonttorista. Kesäkuun 2022 lopussa kaupungissa oli 15 890 asukasta. ==Maantiede== Walldorf sijaitsee Rhein-Neckar-Kreisin piirikunnassa, 14 km Heidelbergistä etelään ja 30 km Mannheimista kaakkoon. Walldorfin naapurikunnat ovat Wiesloch, Sandhausen, Leimen, Nußloch, St. Leon-Rot ja Reilingen. Hockenheimringin moottoriurheilurata sijaitsee 10 kilometrin päässä Walldorfista. ==Historia== Walldorf mainittiin ensimmäisen kerran 20. lokakuuta 770 Lorschin luostarin asiakirjoissa nimellä Waltdorf. Arkeologisten löytöjen perusteella paikalla on asuttu paljon sitä aiemminkin. Walldorf kuului Kurpfalziin, mutta siirtyi 1803 osaksi Badenia. Erityisesti Mannheimin ja Karlsruhen yhdistävän Rheintalbahn- rautatien rakentaminen 1843 auttoi Walldorfia taloudellisessa kasvussa. Vuonna 1901 Walldorf sai kaupunkioikeudet. 1950-luvulla aloitettiin 85 hehtaarin teollisuusalueen rakentaminen. Vuoteen 1969 mennessä siellä oli sijainnut jo noin 70 yritystä. Vuonna 1977 myös SAP muutti pääkonttorinsa sinne. ==Talous== Vielä 1800-luvun lopulla Walldorfin talous perustui maatalouteen, kuten tupakan, humalan ja parsan viljelyyn. Nykyään Walldorf on yksi Saksan vauraimmista kaupungeista, ja siellä on työpaikkoja jopa enemmän kuin asukkaita, noin 18 500. Suurin työllistäjä on SAP, mutta myös painokoneyritys Heidelberger Druckmaschinen työllistää paljon ihmisiä. ==Kuuluisia asukkaita== Walldorfista on kotoisin John Jacob Astor (1754–1833), joka muutti nuorena Yhdysvaltoihin ja rikastui pääasiassa kiinteistöillä ja turkiskaupalla. Hän oli aikoinaan Yhdysvaltojen rikkain mies. Walldorfin ja John Jacob Astorin mukaan on nimetty myös New Yorkissa sijaitseva Waldorf-Astoria Hotel. == Ystävyyskaupungit == Walldorfilla on kuusi ystävyyskaupunkia: * Astoria, Yhdysvallat * Saint-Max, Ranska * Kırklareli, Turkki * Freeport, Yhdysvallat * Waldorf, Yhdysvallat * Walldorf, Thüringen, Saksa ==Lähteet== == Aiheesta muualla == *Kaupungin verkkosivut Luokka:Baden-Württembergin kunnat Luokka:Rhein-Neckar-Kreis Luokka:Saksan kaupungit
SSBS S-3

pienoiskuva|Ranskalainen keskimatkan ydinohjus SSBS S-3. SSBS S-3 (ransk. Sol- Sol Balistique Stratégique) on ranskalainen keskimatkan ohjus, joka laukaistiin siilosta. Se saapui vuonna 1980 korvaamaan vanhentuvaa, vuonna 1970 käyttöön tullutta SSBS S-2 ohjustyyppiä, jonka taistelukärjen teho oli 120 kilotonnia.https://web.archive.org/web/20100825161817/http://www.astronautix.com/lvs/ssbss02.htm Viitattu 18.5.2020. Tämän strategisen ohjusaseen kehitystyöt aloitettiin vuonna 1973. S-3:n kantama on noin 3 500 km, ja sen lämpöydinkärjen voimakkuus oli 1,2 megatonnia.Hogg, I., 2011: s. 187https://missilethreat.csis.org/country/france/ Viitattu 11.12.2020. Uuden ydinasesopimuksen myötä, Ranska joutui poistamaan keskimatkan ohjukset vuodesta 1996 alkaen.https://fas.org/nuke/guide/france/nuke/index.html Viitattu 5.9.2018. Ohjuksen ohjausjärjestelmä perustui inertiasuunnistukseen. Ohjuksen moottori oli kaksivaiheinen, kiinteää polttoainetta käyttävä rakettimoottori. Laukaisumassa oli 25 800 kg. Ohjuksen halkaisija oli 1,5 metriä (150 cm) ja pituus 13,7 metriä. SSBS S-3 -ohjustyypin valmistaja on Aérospatiale. Saman tyypin (TN60 ja TN61) ydinasekärjen jakoi myös laivaston ydinohjusase, M20, joka käytössä vuosina 1977 - 1991.https://fas.org/nuke/guide/france/slbm/m-20.htm Viitattu 11.12.2020. Tämän asetyypin korvasivat pitkän kantaman (n. 5 000 km) strategiset MIRV- monikärkiohjukset. Ne voidaan laukaista ydinsukellusveneistä, joita Ranskan laivastolla on 4 kpl. M-45 ja M-51 ohjustyypit lienevät käytössä aina 2040- vuosikymmenelle saakka. Niissä yksi ohjus sisältää 6x 150 kT tehoista ydinkärkeä. Ohjuksia on 16 kpl aina yhtä venettä kohden. Toinen korvaaja on ASMP -ohjus. Nämä kaksi ovat Ranskan ainoat, 2010-luvun lopulla käytössä olevat ydinaseet. == Lähteet == * Hogg, Ian: Tykistö- ja ohjusaseet. Karisto, Hämeenlinna, 2011. Suom. Petri Kortesuo. Alkuteos englanniksi, 2000: Amber Books Ltd. ISBN 978-951-23-5456-6. *Valitut Palat/Readers Digest: 11/1983. Fitchett, Joseph: Ydinasekilvan kolmas mahti. s. 35-40. ==Aiheesta muualla== *http://www.b14643.de/Spacerockets_1/West_Europe/SSBS- Diamant/Description/Frame.htm Luokka:Ranskan ydinaseet Luokka:Ranskalaiset ohjukset
Turtles-mutanttikilpikonnat (3. tuotantokausi)

Teini-ikäisten mutanttininjakilpikonnien 3.kauden jaksokuvaukset. ==Jaksoluettelo== ===Beneath These Streets=== ===Turtles on Trial=== ===Attack of the 50-Foot Irma=== ===The Maltese Hamster=== ===Sky Turtles=== ===The Old Switcheroo=== ===Burne's Blues=== ===The Fifth Turtle=== ===Enter the Rat King=== ===Turtles at the Earth's Core=== ===April's Fool=== ===Attack of Big MACC=== ===The Ninja Sword of Nowhere=== ===20,000 Leaks Under the City=== ===Take Me to Your Leader=== ===Four Musketurtles=== ===Turtles, Turtles Everywhere=== ===Cowabunga Shredhead=== ===Invasion of the Turtle Snatchers=== ===Camera Bugged=== ===Green With Jealousy=== ===Return of the Fly=== ===Casey Jones, Outlaw Hero=== ===Mutagen Monster=== ===Corporate Raiders from Dimension X=== ===Pizza by the Shred=== ===Super Rocksteady and Mighty Bebop=== ===Beware the Lotus=== ===Blast from the Past=== ===Leatherhead, Terror of the Swamp=== ===Michelangelo's Birthday=== ===Usagi Yojimbo=== ===Case of the Hot Kimono=== ===Usagi Come Home=== ===The Making of Metalhead=== ===Leatherhead Meets the Rat King=== ===The Turtle Terminator=== ===The Great Boldini=== ===The Missing Map=== ===The Gang's All Here=== ===The Grybyx=== ===Mr. Ogg Goes to Town=== ===Shredderville=== ===Bye Bye Fly=== ===The Big Rip-Off=== ===The Big Break-In=== ===The Big Blow Out=== ==Lähteet== * * * * * * * * * Turtles -mutanttikilpikonnat IMDB:ssä, viitattu 27.10.2014 * Turtles -mutanttikilpikonnat TV.com:ssa , viitattu 27.10.2014 ==Aiheesta muualla== *Sarjan arvostelu Cinemassacre.com:issa (osa 1) *Sarjan arvostelu Cinemassacre.com:issa (osa 2) *Sarjan arvostelu Cinemassacre.com:issa (osa 3) Luokka:Teini-ikäiset mutanttininjakilpikonnat -sarjat Luokka:1989 Luokka:Tuotantokaudet
Grand Rapids Drive

Grand Rapids Drive on koripalloseura Michiganin Walkerista. Se pelaa D-liigassa ja toimii NBA-seura Detroit Pistonsin farmijoukkueena. == Aiheesta muualla == * Virallinen kotisivu Luokka:Yhdysvaltalaiset koripalloseurat Luokka:Michiganin urheilu
Canton Charge

Canton Charge on koripalloseura Ohion Cantonista. Se pelaa D-liigassa ja toimii NBA-seura Cleveland Cavaliersin farmijoukkueena. == Aiheesta muualla == * Virallinen kotisivu Luokka:Yhdysvaltalaiset koripalloseurat Luokka:Ohion urheilu
Austin Spurs

Austin Spurs on koripalloseura Texasin Cedar Parkista. Se pelaa D-liigassa ja toimii NBA-seura San Antonio Spursin farmijoukkueena. Spurs varasi vuoden 2014 varaustilaisuudessa yhdysvaltalais-suomalaisen Erik Murphyn.http://www.basket.fi/uutiset/kaikki_uutiset/?x122462=27018034 == Lähteet == == Aiheesta muualla == * Virallinen kotisivu Luokka:Yhdysvaltalaiset koripalloseurat Luokka:Texasin urheilu Luokka:Vuonna 2001 perustetut urheiluseurat
Viron kansallinen sinfoniaorkesteri

Viron kansallinen sinfoniaorkesteri (, ERSO) on Virossa toimiva vuonna 1926 perustettu sinfoniaorkesteri. Vuonna 2010 sen pääkapellimestariksi ja taiteelliseksi johtajaksi tuli Neeme Järvi. Aiempiin kapellimestareihin on lukeutunut Arvo Volmer. Orkesteri on levytyksillään saanut lukuisia palkintoja, kuten Grammyn vuonna 2004 Sibeliuksen kantaattien levytyksestä, joka julkaistiin Virgin Classics -levymerkillä ja jolla kapellimestarina toimi Paavo Järvi. Orkesteri sai Grammy-ehdokkuuden myös Frank Martinin Golgotha- oratorion levytyksestä Harmonia Mundilla. Orkesteri on levyttänyt myös monille muille levymerkeille; levytysten joukkoon kuuluu muun muassa Arvo Pärtin, Erkki-Sven Tüürin ja Eduard Tubinin teosten levytyksiä.Eesti Riiklik Sümfooniaorkester: About ERSO Viron kansallinen sinfoniaorkesteri on kiertänyt esiintymässä eri puolilla Eurooppaa, entisen Neuvostoliiton aluetta ja Yhdysvalloissa. Sen ohjelmisto ulottuu barokkimusiikista sen kantaesittämiin nykyteoksiin; orkesteri on esittänyt usein ensimmäisenä sellaisten virolaissäveltäjien kuin Pärtin, Tüürin, Tubinin, Eino Tambergin, Jaan Räätsin, Lepo Sumeran, Tõnu Kõrvitsin ja Helena Tulven teoksia. Festivaaleja, joilla orkesteri on esiintynyt, ovat olleet muiden muassa Tukholman Östersjöfestivalen ja Münchenin Europamusicale. == Lähteet == Luokka:Viron musiikki Luokka:Sinfoniaorkesterit Luokka:Grammy-palkinnon saajat
Matkamiehen virsi

Matkamiehen virsi on Jukka Kuoppamäen syyskuussa 2013 julkaistu gospel- tyylinen albumi. Se on sisällöltään sama levy kuin kuukautta myöhemmin ilmestynyt Joutukaa sielut sillä erolla, että kyseessä on akustinen demo. Fanit olivat jo pitkään toivoneet Kuoppamäeltä akustista, trubaduurihenkistä albumia, kuullakseen kappaleet niin kuin Kuoppamäki esittää ne kirkkokonserteissaan. Levy sisältää Kuoppamäen sävellyksiä Katekismuksen, Uuden testamentin ja virsikirjan teksteihin. Nimikappale ”Matkamiehen virsi” on omistettu Kuoppamäen pikkuveljelle, Mikko Kuoppamäelle. Päätösraita ”Feeniks” on syntynyt antamaan suomalaisille uskoa tulevaan yli kovien aikojen. Albumin julkaisi Unja Gospel -yhtiö, joka on Unja Recordsin gospel- musiikkiin keskittynyt levymerkki. == Kappaleet == # # # # # # # # # # # # == Lähteet == Luokka:Jukka Kuoppamäen albumit Luokka:Vuoden 2013 albumit Luokka:Suomalaiset gospelalbumit
Dolbadarnin linna

Dolbadarn on keskiaikainen linna Walesin pohjoisosassa lähellä Snowdonia. Mitä luultavimmin sen rakennutti 1200-luvun alkupuolella suurinta osaa Walesista hallinnut Llywelyn Suuri. Llyn Peris -järven rannalla kohoavan kallioisen mäen laella seisova linna vartioi Eryrin vuoristoalueen läpäisevää Llanberisin solaa. Llywelyn Suuren pojanpoika Llywelyn ap Gruffudd vangitsi isoveljensä Owainin vuonna 1255 keskinäisen valtataistelun seurauksena, ja perimätiedon mukaan tämä vietti vankeusvuotensa juuri Dolbadarnissa, kunnes pääsi vapaaksi vuonna 1277 Llywelynin kärsittyä ensimmäisen tappionsa Englannin Edvard I:tä vastaan. Llywelynin kuoltua muutamaa vuotta myöhemmin hänen toinen veljensä Dafydd yritti vielä jatkaa vastarintaa Dolbadarnista käsin, mutta vuonna 1283 englantilaiset vangitsivat ja teloittivat hänet. Edward I säilytti Dolbadarnin käytössä ja sitä kunnostettiin vielä 1303–1304, mutta sotahistoriallista merkitystä sillä ei enää ollut. J. M. W. Turner on ikuistanut Dolbadarnin erääseen maalaukseensa, jonka etualalla Owain ap Gruffuddia talutetaan kohti vankeuttaan. == Lähteet == == Aiheesta muualla == * Dolbadarn Cadw’n sivuilla Luokka:Gwyneddin linnat
Thom Thesleff

Thom William Thesleff (9. lokakuuta 1895 Viipuri – 27. joulukuuta 1961 Vaasa) oli suomalainen arkkitehti.Meurman, Otto-Iivari 1976. Viipurin arkkitehdit, ss. 175-177. Viipurin Suomalainen Kirjallisuusseura, Lappeenranta. ISBN 951-95402-2-9 ==Henkilöhistoria== Thesleffin vanhemmat olivat Viipurin kaupunginlääkäri Teodor Thesleff ja äiti Alice Helena Emilia Hackman. Hänen äidin puoleinen isoisänsä oli Hackmanin pääjohtaja, kauppaneuvos Wilhelm Hackman ja isän puolelta hän kuului Saksasta tulleeseen Thesleffin sukuun. Suomen kenraalikuvernöörinä toiminut Alexander Amatus Thesleff oli Thom Thesleffin isoisän isä. Thesleffin puoliso vuodesta 1929 oli Kjerstin Sofia Fringren. Ylioppilaaksi hän tuli Viipurin ruotsinkielisestä lyseosta 1914. Thesleff osallistui Suomen sisällissotaan valkoisten joukoissa sekä myöhemmin talvisotaan. Hän valmistui arkkitehdiksi Teknillisestä korkeakoulusta vuonna 1921 ja työskenteli sen jälkeen Viipurissa Otto-Iivari Meurmanin ja Oiva Kallion toimistoissa. Vuodesta 1925 lähtien hän toimi muun muassa Oulussa lääninrakennuskonttorissa sekä eri valtion laitosten palveluksessa Helsingissä. Vuoden 1938 jälkeen Thesleff aloitti opettajana Vaasa teollisuuskoulussa, jossa hän työskenteli eläkeikäänsä saakka. Thesleffin tunnetuin työ on Viipurissa Sorvalin hautausmaalla sijainnut Hackmanin suvun hautakappeli, jonka sisustuksen puukaiverrukset teki kuvanveistäjä Lauri Välke. Lisäksi hän suunnitteli muun muassa työläisasuntoja syntymäkaupunkiinsa.Hackmanin suvun hautamuistomerkki Viipurin kaupunki. Viitattu 28.10.2014. == Töitä == thumb|Ylimarkun sankarimuistomerkki, 1952, Närpiö.[https://www.sotasampo.fi/fi/cemeteries/page/h0737_4 Närpiö, Övermark; Sotasampo.fi] *Monrepos'n kartanon päärakennus, Viipuri (1920) *Hackmanin hautakappeli, Viipuri (1927) == Lähteet == Luokka:Suomalaiset arkkitehdit Luokka: Suomalaiset virkamiehet Luokka: Suomalaiset opettajat Luokka:Suomen sisällissodan valkoiset Luokka:Vuonna 1895 syntyneet Luokka:Vuonna 1961 kuolleet
Mathilda Hoffman

Mathilda Hoffman eli sisar Matilda (11. lokakuuta 1845 Pietari – 26. joulukuuta 1921 ViipuriEnsimmäinen suomalainen diakonissa Viipurin kaupunki. Viitattu 28.10.2014.) oli suomalainen diakonissa, joka tuli tunnetuksi ensimmäisenä Suomessa koulutettuna ja tehtäväänsä vihittynä diakonissana. Hoffman syntyi Pietarissa, jossa hänen saksalaissyntyinen isänsä toimi ravintoloitsijana. Vuonna 1870 Hoffman otettiin vastaperustettuun Viipurin Diakonissalaitokseen sen ensimmäiseksi oppilaaksi. Hän oli aikaisemmin toiminut 1868 perustetun diakonissalaitoksen orpokodin taloudenhoitajana.Historia Diakonialaitos Lahti. Viitattu 28.10.2014. Kahden vuoden opintojen jälkeen Hoffman vihittiin juhlallisin menoin diakonissaksi Viipurin Pietari–Paavalin kirkossa 1. syyskuuta 1872. Tapahtumalla oli suuri merkitys sekä suomalaisen sosiaalialan koulutuksen, että naisten itsenäistymiskehityksen kannalta. Mathilda Hoffman teki koko elämäntyönsä Viipurin Diakonissalaitoksessa, jonka palveluksessa hän oli 52 vuoden ajan, huolehtien lähinnä laitoksen taloudenhoidosta. Viipurin saksalaiseen seurakuntaan kuulunut sisar Mathilda haudattiin Sorvalin hautausmaalle uudenvuodenaattona 1921. == Lähteet == Luokka:Diakonissat Luokka:Vuonna 1845 syntyneet Luokka:Vuonna 1921 kuolleet
Lambertin sarja

Lambertin sarja on sarja, joka on muotoa F(x)=\sum_{n=1}^{\infty}a_{n}\frac{x_{n}}{1-x_{n}}, missä |x|<1. Tapauksessa, jossa a_{n}=1 voidaan määritellä L(\beta)=\sum_{n=1}^{\infty}\frac{\beta^{n}}{1-\beta^{n}}=\frac{\gamma_{\beta}(1)+\ln(1-\beta)}{\ln(\beta)}, missä |\beta|<1 ja \gamma_{q}(z) on q-polygammafunktio. ==Lähteet== Luokka:Analyysi
Q-polygammafunktio

q-polygammafunktio on funktio, joka määritellään seuraavasti:\gamma_{q}(z)=\frac{1}{\Gamma_{q}(z)}\frac{\partial}{\partial\Gamma_{q}(z)}, missä \Gamma_{q} on q-gammafunktio. Vaihtoehtoisesti q-polygammafunktio voidaan määritellä summalla \gamma_{q}(z)=-\ln(1-q)+\ln q\sum_{n=0}^{\infty}\frac{q^{n+z}}{1-q^{n+z}}. ==Lähteet== Luokka:Erikoisfunktiot
Q-gammafunktio

q-gammafunktio voidaan määritellä rekursiivisesti seuraavasti: \Gamma_{q}(z+1)=\frac{1-q^{z}}{1-q}\Gamma(z), \Gamma(1)=1. Jos q\rightarrow1^{-}, niin q-gammafunktio yksinkertaistuu, koska se samaistuu normaaliin gammafunktioon eli \lim_{q\rightarrow1^{-}}\Gamma_{q}=\Gamma. Tällöin myös edellä esitetty kaava yksinkertaisuu muotoon \Gamma(z+1)=\Gamma(z). ==Lähteet== Luokka:Erikoisfunktiot
François Georges-Picot

François Marie Denis Georges-Picot (21. joulukuuta 1870 – 20. kesäkuuta 1951) oli ranskalainen diplomaatti. Hänet tunnetaan erityisesti ensimmäisen maailmansodan aikana Ranskan ja Ison-Britannian välillä solmitun Sykes–Picot- sopimuksen allekirjoittajana. 1916 Picot ja Mark Sykes neuvottelivat sopimuksen, jossa Ranska ja Iso-Britannia sopivat Osmanien valtakunnan alueiden jakamisesta Lähi-idässä sodan jälkeen. Sodan alussa hän toimi Ranskan konsulina Beirutissa. == Lähteet == Luokka:Ranskalaiset diplomaatit Luokka:Vuonna 1870 syntyneet Luokka:Vuonna 1951 kuolleet
Furutaka (1925)

Furutaka () oli keisarillisen Japanin laivaston vuonna 1926 palvelukseenotettu Furutaka-luokan raskas risteilijä. Alus upposi toisessa maailmansodassa 12. lokakuuta 1942. == Valmistus == Alus tilattiin Mitsubishin Nagasakin telakalta ja sen köli laskettiin 5. joulukuuta 1922. Alus laskettiin vesille 25. helmikuuta 1925 ja se otettiin palvelukseen 31. maaliskuuta 1926.Whitley 1996, s. 167. == Palvelus == Palvelukseen otettaessa alus liitettiin 5. risteilijälaivueeseen, jossa se palveli reserviin siirtoonsa saakka 1. joulukuuta 1931. Alus palautettiin palvelukseen 6. risteilijälaivueeseen 15. marraskuuta 1933. Alus siirrettiin telakalle modernisoitavaksi 1. huhtikuuta 1937, mistä se palasi 30. huhtikuuta 1939 sijoitettuna reserviin.Whitley 1996, s. 170. Tyynenmeren sodan alettua alus palasi palvelukseen 6. risteilijälaivueeseen. Se osallistui laivueensa mukana Waken taisteluun 23. joulukuuta ennen paluutaan Trukille 10. tammikuuta 1942. Alus tuki Kaviengin ja Rabaulin maihinnousuja tammi–helmikuussa, kunnes se palasi Trukille huoltoon 10. helmikuuta. Huollon päätyttyä alus tuki Laen, Salamauan, Bukan, Bougainvillen, Shortlandsin ja Manuksen maihinnousuja, kunnes se palasi 10. huhtikuuta Trukille. Toukokuussa olleen Korallimeren taistelun jälkeen alus lähti Kakon kanssa Kureen 31. toukokuuta, jonne ne saapuivat 5. kesäkuuta. Furutaka palasi Trukille 4. heinäkuuta. Salomoninsaarten hallinnasta käytyjen taisteluiden aikana alus kuului Rabauliin sijoitettuun 6. risteilijälaivueeseen. Savon saaren taistelun jälkeen ollessaan 10. elokuuta paluumatkalla Kaviengiin sisaralus Kako upposi sukellusveneen torpedoimana. Furutaka tuhoutui 12. lokakuuta 1942 Cape Esperancen taistelussa Yhdysvaltain laivaston Task Force 64:n USS Salt Lake Cityn kanssa ja USS Duncanin torpedoimana. Duncan upposi saamiensa vaurioiden seurauksena seuraavana päivänä. ==Lähteet== * * * === Viitteet === == Aiheesta muualla == Luokka:Furutaka-luokan risteilijät Luokka:Japanilaiset toisen maailmansodan risteilijät
Kako (1925)

Kako () oli keisarillisen Japanin laivaston Furutaka-luokan raskas risteilijä toisessa maailmansodassa. == Valmistus == Alus tilattiin Kōbesta Kawasakin telakalta, missä köli laskettiin 5. joulukuuta 1922. Alus laskettiin vesille 10. huhtikuuta 1925 ja otettiin palvelukseen 20. heinäkuuta 1926.Whitley 1996, s. 167. == Palvelus == Yhdysvaltain laivaston sukellusvene USS S-44 upotti torpedoimalla aluksen Savon saaren edustalla 10. elokuuta 1942. ==Lähteet== * * * === Viitteet === == Aiheesta muualla == Luokka:Furutaka-luokan risteilijät Luokka:Japanilaiset toisen maailmansodan risteilijät
Ngaju

Ngaju eli kapuas on austronesialainen kieli, jota puhutaan Indonesian Keski- Kalimantanin provinssissa Borneon saaren eteläosassa. Sitä puhui vuonna 2003 äidinkielenään ihmistä. Ngajua käytetään kaakkois-Borneon lingua francana. == Lähteet == Luokka:Baritokielet Luokka:Indonesian kielet
Kapuas

Kapuas () on joki, joka virtaa Kalimantanissa eli Borneon saaren Indonesialle kuuluvassa osassa. 1 143 kilometriä pitkä Kapuas on Indonesian pisin joki. Se saa alkunsa saaren keskiosan vuoristosta, virtaa länteen Länsi-Kalimantanin provinssin läpi ja laskee Etelä-Kiinan mereen. Kapuasjoki on suurimmalta osaltaan purjehduskelpoinen, ja se muodostaa tärkeän vesiväylän. Ennen mereen laskemistaan joki muodostaa suuren soisen suistoalueen. Suurin kaupunki joen varrella on Länsi-Kalimantanin pääkaupunki Pontianak. ==Lähteet== Luokka:Indonesian joet Luokka:Etelä-Kiinan mereen laskevat vesistöt
Ma’anyan

Ma’anyan on austronesialainen kieli, jota puhutaan Indonesian Keski- Kalimantanin provinssissa Borneon saaren eteläosassa. Sitä puhui vuonna 2003 äidinkielenään ihmistä. Ma’anyan luokitellaan baritokielten alaryhmään ja sen läheisimpiin sukulaiskieliin kuuluvat paku ja dusun. Se on myös sukua Madagaskarin pääkielelle malagassille. == Lähteet == Luokka:Baritokielet Luokka:Indonesian kielet
Leo Normet

Leo Normet (17. syyskuuta 1922 Pärnu – 27. joulukuuta 1995 Tallinna) oli virolainen säveltäjä, musiikintutkija ja musiikkipedagogi. Viron musiikin grand old maniksi kutsuttuTarasti, Eero: Leo Normet, Amphion.fi 25.11.2011. Viitattu 28.10.2014. Normet tunnetaan etenkin Edgar Arron kanssa tekemistään pienoisoopperoista Rummu Jüri ja Tuled kodusadamas. Hänen tuotantoonsa kuuluu myös kamarimusiikkia ja oopperat Valgus Koordis (1955) ja Pirnipuu (1973). Hänen suosituimpia yksittäisiä laulujaan ovat ”Puhkuse veedame kõik Viljandis” pienoisoopperasta Hermese kannul sekä lastenlaulu ”Tere, päike!”. Leo Normet, Eesti muusika infokeskus 2011. Viitattu 28.10.2014. Leo Normet opiskeli säveltämistä aluksi Eugen Kappin johdolla Jaroslavlissa toisen maailmansodan aikana. Vuonna 1950 Normet valmistui säveltäjäksi Tallinnan konservatoriosta, jossa hätä opetti Heino Eller. Vuosina 1948–1957 Normet toimi Tallinnan musiikkiopiston opettajana ja sitten luennoijana, apulaisprofessorina ja professorina Tallinnan konservatoriossa 1950-luvun puolivälistä 1990-luvulle. Hän luennoi myös Helsingissä, Wienissä, Torontossa ja Pariisin Sorbonnessa. Normet väitteli tohtoriksi Sibeliuksen sinfonioista Moskovassa 1969. Sen lisäksi hän tutki virolaista taidemusiikkia ja 1900-luvun sävellyksiä sekä osoitti mielenkiintoa itämaiseen musiikkiin. Normet oli yksi Viron musiikkineuvoston perustajista 1992 ja toimi sen ensimmäisenä puheenjohtajana. Monipuolisesta urastaan hänet palkittiin 1989 Viron neuvostotasavallan kulttuurityöntekijöiden palkinnolla. Vuodesta 1984 kuolemaansa 1995 asti Normet asui Viljandissa, ja vuonna 2004 hänen talonsa seinään kiinnitettiin siellä muistolaatta. Leo Normet oli naimisissa kirjailija Dagmar Normetin kanssa. Heidän poikansa on teatteri- ja elokuvaohjaaja Ingo Normet.Kulli, Jaanus: Ingo Normet: Muidugi on pisaraid valus vaadata. Aga on hea, kui inimene saab aru, et tema koht pole teatrikoolis, Õhtuleht 27.3.2010. Viitattu 28.10.2014. ==Lähteet== Luokka:Virolaiset säveltäjät Luokka:Vuonna 1922 syntyneet Luokka:Vuonna 1995 kuolleet
Banjar (austronesialainen kieli)

Banjar on austronesialainen kieli, jota puhutaan Indonesiassa Borneon saaren eteläosassa. Sitä puhuu vuoden 2000 väestönlaskennan mukaan äidinkielenään 3,5 miljoonaa ihmistä. Banjar on Etelä-Kalimantanin provinssin lingua franca ja sen käyttö on yleistymässä myös Keski- ja Itä-Kalimantanissa. Banjar luokitellaan malaijilaisten kielten alaryhmään ja se on läheistä sukua malaijin kielelle. ISO 639 -kielitunnusstandardissa se katsotaan osaksi malaijin makrokieltä. == Lähteet == Luokka:Malaijilaiset kielet Luokka:Indonesian kielet
Banjar

Banjar voi tarkoittaa seuraavia asioita: *banjarit, Indonesiassa asuva kansa *banjar, banjarien puhuma austronesialainen kieli *lambadi eli banjar, Intiassa puhuttu indoarjalainen kieli. *Banjar, kaupunki Indonesiassa Länsi- Jaavan provinssissa
Pyhän Marian kirkko (Gosforth)

Pyhän Marian kirkko () on anglikaaninen kirkko Gosforthin kylässä Cumbriassa, Pohjois-Englannissa. Kirkon vanhimmat osat ovat peräisin 1100-luvulta. Paikka on ollut 700-luvulta lähtien tärkeä kokoontumispaikka == Arkkitehtuuri == Kirkon sisällä on nelikaarinen arkadi, jonka kaaria kannattelevien pylväiden kapiteelit ovat kahdeksankulmaisia. == Kirkon ympäristö == Kirkkomaalla on noin neljä metriä korkea risti, joka on peräisin varhaiselta 900-luvulta. Risti on koristeltu skandinaavisesta mytologiasta peräisin olevilla ihmis- ja eläinhahmoilla. == Lähteet == == Aiheesta muualla == Luokka:Grade I -luokan kirkot Cumbriassa Luokka:Kivikirkot Luokka:1890-luvulla rakennetut kirkot
Musi

Musi on austronesialainen kieli, jota puhutaan Indonesiassa Sumatran saaren eteläosassa. Sitä puhuu vuoden 2000 väestönlaskennan mukaan äidinkielenään 3,1 miljoonaa ihmistä. Kieli on lingua francan asemassa Etelä-Sumatralla, ja alueella asuvat muiden kieliryhmien edustajat opettelevat yleensä jonkin verran musia. Kirjallinen kanssakäyminen tapahtuu tavallisesti indonesiaksi, koska musille ei ole kehitetty kirjakieltä. Musi luokitellaan malaijilaisten kielten alaryhmään ja se on läheistä sukua malaijin kielelle. ISO 639 -kielitunnusstandardissa musi katsotaan osaksi malaijin makrokieltä. == Lähteet == Luokka:Malaijilaiset kielet Luokka:Indonesian kielet
Eukalyptoli

Eukalyptoli eli 1,8-sineoli (C10H18O) on monoterpenoideihin kuuluva orgaaninen yhdiste ja rakenteeltaan rengasrakenteinen eetteri. Yhdistettä voidaan käyttää hajusteena, suuvesissä ja lääketieteessä. Sitä esiintyy useiden kasvien eteerisissä öljyissä, ja sitä valmistetaan pääasiassa eukalyptusöljystä. == Ominaisuudet == Eukalyptolia esiintyy luonnossa useissa kasvien eteerisissä öljyissä. Erityisen paljon sitä on kuumepuun (Eucalyptus globulus) eteerisissä öljyissä (noin 85%), laakeripuussa (Laurus nobilis), kardemummassa (Elettaria cardamomum) ja salvioissa (Salvia). Huoneenlämpötilassa eukalyptoli on väritöntä ja öljymäistä nestettä. Se liukenee vain vähäisessä määrin veteen mutta paremmin orgaanisiin liuottimiin, kuten etanoliin, dietyylieetteriin ja kloroformiin. Yhdisteen tuoksu muistuttaa kamferin tuoksua, ja maultaan se on kitkerähköä ja aiheuttaa suussa viileyden tunnon.Karl-Georg Fahlbusch, Franz- Josef Hammerschmidt, Johannes Panten, Wilhelm Pickenhagen, Dietmar Schatkowski, Kurt Bauer, Dorothea Garbe & Horst Surburg: Flavors and Fragrances, Ullmann's Encyclopedia of Industrial Chemistry, John Wiley & Sons, New York, 2003. Viitattu 28.10.2014 == Valmistus ja käyttö == Eukalyptolia valmistetaan pääasiassa eukalyptusöljystä, josta sitä voidaan eristää usealla tavalla. Käytettyjä tapoja ovat muun muassa jakotislaaminen 170-180 °C:n lämpötilassa, eukalyptusöljyn lämmittäminen ja jäähdyttäminen, jolloin eukalyptoli kiteytyy, ja eristäminen komplekseja muodostavien yhdisteiden, kuten resorsinolin, 1-naftolin tai fosforihapon, avulla. Eukalyptolia voidaan käyttää sen hyvän tuoksun vuoksi hajusteissa. Sillä on myös antibakteerisia ominaisuuksia, minkä vuoksi sitä on useissa suuhygieniatuotteissa, kuten hammastahnoissa ja suuvesissä. Yhdisteellä on myös limaa irrottavia ominaisuuksia, minkä vuoksi sitä voidaan käyttää yskänlääkkeissä.David B. Paul & Robert H. Dobberstein: Expectorants, Antitussives, and Related Agents, Kirk- Othmer Encyclopedia of Chemical Technology, John Wiley & Sons, New York, 2000. Viitattu 28.10.2014 == Lähteet == == Aiheesta muualla == *Liber Herbarum II: Luettelo eukalyptolia sisältävistä kasveista *Human Metabolome Database (HMDB): Eucalyptol *DrugBank: Eucalyptol *Kyoto Encyclopedia of Genes and Genomes (KEGG): Eucalyptol *ChemBlink: Cineole *University of Bristol: 1,8-Cineole (a.k.a. Eucalyptol) *Dr. Duke's Phytochemical and Ethnobotanical Databases: Eucalyptol Luokka:Eetterit Luokka:Terpeenit
Pohjoismainen kulttuuripiste

Pohjoismainen kulttuuripiste on koko Pohjolassa toimiva kulttuuriorganisaatio, joka ylläpitää kulttuurikeskusta ja pohjoismaista kirjastoa Helsingin Kaisaniemessä. Pohjoismainen kulttuuripiste hallinnoi Pohjoismaiden neuvoston kolmea kulttuuritukiohjelmaa: Kulttuuri- ja taideohjelmaa, Pohjoismaiden ja Baltian maiden kulttuurialan liikkuvuusohjelmaa sekä NORDBUKia. Organisaatio pyrkii myös profiloimaan pohjoismaista kulttuuriyhteistyötä Pohjolassa ja muualla maailmassa. Pohjoismainen kulttuuripiste on Pohjoismaiden ministerineuvoston alainen organisaatio. ==Katso myös== *Virallinen Pohjoismainen yhteistyö ==Aiheesta muualla== *Pohjoismainen kulttuuripiste *Pohjoismaiden neuvosto ja Pohjoismaiden ministerineuvosto Virallinen sivusto *Nuorten Pohjoismaiden neuvosto (UNR) Luokka:Pohjoismaiden neuvosto Luokka:Pohjoismainen kulttuuri
Kansallinen allergiaohjelma

Kansallinen allergiaohjelma on vuosina 2008-2018 toteutettava kansanterveysohjelma, jonka tarkoituksena on parantaa väestön allergiaterveyttä. Ohjelma on osa Maailman terveysjärjestö WHO:n kroonisten sairauksien torjuntaohjelmaa (Global Alliance Against Respiratory Diseases, GARD 2007). Ohjelman käytännön toteutuksesta vastaavat terveydenhuollossa Filha ry ja väestön parissa Allergia- ja astmaliitto, Hengitysliitto ja Iholiitto. ==Lähteet== ==Aiheesta muualla== * Allergiaterveys.fi Luokka:Kansanterveys Luokka:Allergiat
Slovenian perinteinen aluejako

Slovenian perinteinen aluejako 1 Primorska; Kranjska: 2a Gorenjska 2b Notranjska, 2c Dolenjska 3 Koroška; 4 Štajerska; 5 Prekmurje Slovenian perinteinen aluejako perustuu Habsburgien kruununmaihin, joihin kuuluivat Kranjska (, ), Vojvodina Koroška (Kärntenin herttuakunta), Vojvodina Štajerska (Steiermarkin herttuakunta) ja Primorska. Slovenian perinteiseen aluajakoon kuuluvat seuraavat alueet: :1 Primorska ( eli Rannikkomaa) :2 Kranjska () ::2a Gorenjska ( eli Ylä-Krain) ::2b Notranjska (eli Sisä-Krain) ::2c Dolenjska ( eli Ala-Krain) :3 Koroška (myös Slovenska Koroška) :4 Štajerska (myös Slovenska Štajerska tai Spodnja Štajerska ; eli Ala-Steiermark) :5 Prekmurje Alueiden nimillä ei ole suomen kieleen vakiintuneita käännöksiä. == Katso myös == * Slovenian NUTS-aluejako * Slovenian tilastollinen aluejako == Lähteet == * *